Diari Oficial de la Generalitat Valenciana


Sumari del DOGV 9377, del 07-07-2022 (2022/6372)

Extracte de la Resolució d'1 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de preparació per a la reutilització i el reciclatge de residus, finançades pel Pla de recuperació, transformació i resiliència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9377

Data del DOGV
:   07-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6372


Data del document
:   01-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució d'1 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores i es convoquen ajudes per a instal·lacions de preparació per a la reutilització i el reciclatge de residus, finançades pel Pla de recuperació, transformació i resiliència. [2022/6372]  
  
BDNS (identif.): 637114.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/637114  
  
Primer. Persones beneficiàries  
Seran beneficiàries d'aquestes ajudes les persones físiques o jurídiques, públiques o privades, que realitzen qualsevol de les operacions que componen la gestió dels residus tèxtils (roba, calçat, accessoris de vestimenta, roba de la llar i similars), les instal·lacions de les quals estiguen inscrites en el Registre General de Gestors Autoritzats de Residus de la Comunitat Valenciana.  
  
Segon. Objecte  
L'objecte és subvencionar mitjançant un procés de concurrència competitiva, l'execució de projectes per a la construcció d'instal·lacions de preparació per a la reutilització i el reciclatge d'altres fluxos de residus recollits separadament, en concret referits als residus tèxtils, els requisits dels quals, conceptes finançables i criteris de valoració, s'especifiquen en l'annex a aquesta resolució i que es correspon amb les sublínies 3.1 i 3.2 de l'Acord de la Conferència Sectorial de Medi Ambient celebrada en data 14 d'abril de 2021. No es finançarà la construcció d'instal·lacions que tinguen per objecte altres tractaments diferents de la reutilització o reciclatge dels residus tèxtils.  
  
  
Tercer. Bases reguladores  
Contingudes en el punt resolutiu primer d'aquesta resolució. Composta per dènou bases i algunes de les quals remeten a l'annex, que conté els requisits, el contingut de la memòria tècnica, els conceptes finançables, i els criteris de valoració.  
  
Quart. Quantia  
L'Import global màxim serà de 2.399.700 ?.  
Les persones beneficiàries estan subjectes al Reglament (UE) núm. 1407/2013, per això s'exigeix que l'import total de les ajudes de minimis concedides per un Estat membre a una única empresa no excedirà els 200.000 - durant qualsevol període de tres exercicis fiscals, aspecte que declararà responsablement la persona representant legal i que es comprovarà consultant, entre altres, en la Base de dades nacional de subvencions.  
  
Cinqué. Termini de presentació de sol·licituds  
Les sol·licituds d'ajuda es presentaran en un termini d'un mes, a comptar des de l'endemà de la publicació de l'extracte de la convocatòria en el Diari Oficial de la Generalitat Valenciana i s'adreçaran a la persona titular de la Direcció General de Qualitat i Educació Ambiental.  
  
  
València, 1 de juliol de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.